Imtella' Ottubru 4, 2021 Rapport: Claire Preca Taroum Waħda mill-ambaxxaturi tal-Ġimgħa Ewropea għall-Isport hija Vlada Kravchenko, waħda mit-tliet atleti Parolimpiċi li rrapreżentaw lil Malta fil-Logħob Olimpiku 2020, bl-ewwel darba li ħadet sehem kien fl-2016. Vlada, li llum għandha 29 sena u 13-il sena ilu kienet vittma f'inċident sfortunat li ħalliha fuq siġġu tar-roti, qalet lil Television Malta x'kien li ħeġġiġha tibda tgħum u ma tiqafx. Dak kien il-jum li l-ħajja ta' Vlada, bil-kuraġġ kollu tagħha, ħadet spinta 'l quddiem, tant li saret kompetitriċi tal-għawm u darbtejn telgħet tikkompeti fl-olimpijadi. Bħala ambaxxatriċi tal-isport, Vlada spjegat x'tixtieq tara 'l quddiem bħala inizjattivi biex ikun hawn aktar min jista' jidħol f'din id-dinja tal-isports li tant taghmel differenza." Minn wara l-inċident tagħha, Vlada tgħid li tinnota li m'hawnx għarfien u sigurtà biżżejjed biex jiġu skansati inċidenti bħal tagħha. Vlada qalet lil Television Malta li issa qiegħda tistudja Sport Management barra min xtutna sabiex 'il quddiem tibqa' tgħin lil għaqdiet Parolimpiċi filwaqt li tibqa' tippratika l-għawm, għax kif qaltilna, l-isport huwa ħajjitha u huwa l-isport innifsu li jġgħielha tqum b'ħeġġa kuljum għal ġurnata oħra.